**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VII. volebné obdobie**

Číslo: CRD-2202/2017

### 755a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 755)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu** **návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 755)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 939 z 30. novembra 2017 pridelila  **vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 755)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **a**

 **Výboru Národnej rady Slovenskej republiky pre verejnú správu a regionálny rozvoj;**

 Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor** **Národnej rady Slovenskej republiky** uznesením č. 312

z 23. januára 2018 s návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi.**

 **Výbor Národnej rady Slovenskej republiky pre verejnú správu a regionálny rozvoj** uznesením č. 134 z 25. januára 2018 s návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

K čl. I bod 2

V čl. I bode 2 v § 2aa ods. 1 sa slovo „voľbách“ nahrádza slovom „volieb“.

Úprava tvaru slova tak, aby nadväzovalo na predchádzajúcu časť vety.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

K čl. I

V čl. I sa za novelizačný bod 33 vkladá nový novelizačný bod 34, ktorý znie:

„34. V § 11a ods. 3 sa vypúšťajú slová „prvého bodu“.“.

Nasledujúce novelizačné body sa primerane prečíslujú.

Vzhľadom na nové znenie § 13a ods. 3 písm. a), ktoré sa už nečlení na body (čl. I bod 48), je potrebné upraviť vnútorný odkaz na toto ustanovenie v § 11a ods. 3.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

K čl. I bodom 34 a 35

V čl. I sa novelizačný bod 34 označuje ako bod 35 a novelizačný bod 35 sa označuje ako bod 34.

Legislatívno-technická pripomienka. Mení sa poradie novelizačných bodov vzhľadom na chronológiu navrhovaných zmien v § 11a [odkaz 12 je použitý už v § 11a ods. 1 písm. c)].

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

K čl. I bod 61

V čl. I novelizačný bod 61 znie:

„61. V § 20e ods. 3 sa slová „všeobecný predpis o správnom konaní,15)“ nahrádzajú slovami „správny poriadok,“.“.

Súčasne sa za novelizačný bod 69 vkladá nový novelizačný bod 70, ktorý znie:

„70. V § 27a ods. 2 sa slová „všeobecný predpis o správnom konaní.15)“ nahrádzajú slovami „správny poriadok.“ a vypúšťa sa poznámka pod čiarou k odkazu 15.“

Nasledujúce novelizačné body sa primerane prečíslujú.

Legislatívno-technická úprava. Pôvodný novelizačný bod 61 je potrebné rozdeliť na dva samostatné novelizačné body, keďže v novelizovaných ustanoveniach sú medzi slovom „konaní“ a odkazom „15)“ rôzne interpunkčné znamienka.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

K čl. II

V čl. II sa slová „1. marca 2018“ nahrádzajú slovami „1. apríla 2018“.

Súčasne sa vykoná súvisiaca úprava v prechodnom ustanovení v čl. I bode 71, kde sa v nadpise § 30f a v § 30f slová „1. marca 2018“ nahradia slovami „1. apríla 2018“, a v zrušovacom ustanovení v čl. I bode 72, kde sa v nadpise § 31a slová „1. marca 2018“ nahradia slovami „1. apríla 2018“.

Posunutie dátumu účinnosti návrhu zákona sa navrhuje vzhľadom na priebeh a dĺžku legislatívneho procesu v Národnej rade Slovenskej republiky, potrebu dodržania lehoty podľa čl. 102 ods. 1 písm. o) Ústavy Slovenskej republiky a tiež lehoty pre publikáciu zákona v Zbierke zákonov Slovenskej republiky.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

 **V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 5 s  odporúčaním gestorského výboru **schváliť**.

**VI.**

 Gestorský výbor na základe stanovísk výborov k**vládnemu návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 755)** odporúča Národnej rade Slovenskej republiky predmetný návrh zákona **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 755a)** bola schválená uznesením gestorského výboru č. **137** z**30. januára 2018**.

Týmto uznesením výbor zároveň poveril spoločného spravodajcu **Eleméra Jakaba,** aby na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Boris K o l l á r, v.r.**

predseda

Výboru NR SR pre verejnú správu a regionálny rozvoj

V Bratislave 30. januára 2018